คือหนูไม่มีประจำเดือน ตามรอบที่จะมีอ่ะค่ะเหมือนมันต้องมาในวันที่6 ธันวา แต่ว่าก็ยังไม่มาจะสองอาทิตย์แล้วค่ะ เป็นเพราะความเครียดไหมคะ เพราะมีสอบช่วงนั้นพอดีค่ะ แต่มีเพศสัมพันธ์ กับแฟน แบบหลั่งนอก ตอน ที่ไข่ตกไปแล้วค่ะอะค่ะ
สวัสดีค่ะ Snการที่ประจำเดือนมาช้าเกินกว่า 35 วันจากรอบก่อนนั้นถือว่าช้าผิดปกติค่ะ และอาจมีสาเหตุมาจากการตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล เป็นต้นเรื่องความเครียดเป็นสาเหตุได้ แต่ควรตัดสาเหตุทางกายเช่นการตั้งครรภ์ออกไปเป็นอันดับแรก การมีเพศสัมพันธ์แบบหลั่งนอก ยังทำให้มีโอกาสตั้งครรภ์ได้มากถึง 20% และจริงๆแล้วไม่สามารถนับวันตกไข่ที่แน่ชัดได้ ควรใช้ถุงยางอนามัย หรือใช้ยาคุมแบบแผง ฉีดยาคุม ฝังยาคุมป้องกันไว้ก่อนจะดีกว่าสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป